****

 **REPUBLIKA HRVATSKA**

## KRAPINSKO – ZAGORSKA ŽUPANIJA

# OPĆINA KRAPINSKE TOPLICE

# OPĆINSKO VIJEĆE

**KLASA: 612-04/17-01/003**

**URBROJ: 2197/03-02-17-1**

**K. Toplice, 03.03.2017.**

#  Na temelju članka 38. stavka 2. Zakona o ustanovama (N.N. br. 76/93, 29/97-ispr., 47/99-ispr. i 35/08), članka 26. Zakona o knjižnicama (NN br. 105/97, 5/98, 104/00, i 69/09), članka 4. Odluke o osnivanju Općinske knjižnice Krapinske Toplice (Službeni glasnik KZŽ br 15/06), članka 12. Statuta Općinske knjižnice Krapinske Toplice (Službeni glasnik KZŽ br. 19/08 i 17/10) i članka 33. Statuta Općine Krapinske Toplice (Službeni glasnik KZŽ. br. 16/09, 8A/13) Općinsko vijeće Općine Krapinske Toplice na 30. sjednici održanoj 03.03.. 2017.g. donijelo je

**R J E Š E N J E**

**o imenovanju ravnatelja/ravnateljice**

**Općinske knjižnice Krapinske Toplice**

1. **NADICA MAJSEC-KOBAŠ, VSS**, iz Krapinskih Toplica, Zagrebačka 16a, imenuje se za ravnateljicu Općinske knjižnice Krapinske Toplice na vrijeme od četiri (4) godine, s početkom mandata od 01.04.2017.g.
2. Po izvršnosti ovog Rješenja sklapa se ugovor o radu kojim se uređuju međusobna prava i obveze sukladno zakonu i ovom Rješenju.
3. Ugovor o radu u ime osnivača-Općine Krapinske Toplice sklopiti će Općinski načelnik.

**O b r a z l o ž e n j e**

Općinsko vijeće Općine Krapinske Toplice raspisalo je natječaj za imenovanje ravnatelja/ravnateljice Općinske knjižnice Krapinske Toplice, na vrijeme od četiri godine.

Natječaj je objavljen u Narodnim Novinama br. 3/17 od 11.01.2017.g., a rok za podnošenje prijava bio je 8 dana od dana objave natječaja. Uvjeti za imenovanje ravnatelja, istaknuti u natječaju, bili su: - preddiplomski i diplomski sveučilišni studij ili integrirani preddiplomski i diplomski sveučilišni studij ili specijalistički diplomski stručni studij knjižničarskog usmjerenja, odnosno visoka stručna sprema sukladno propisima koji su bili na snazi prije stupanja na snagu Zakona o znanstvenoj djelatnosti i visokom obrazovanju i najmanje pet godina rada u knjižničarskoj struci, poznavanje jednog stranog jezika, rad na PC-u, stručne, radne i organizacijske sposobnosti. Uz prijavu je bilo potrebno priložiti i prijedlog programa rada za mandatno razdoblje.

 U provedenom postupku utvrđeno je da je na objavljeni javni natječaj, u otvorenom roku, dostavljena jedna prijava. Prijavu je dostavila Nadica Majsec-Kobaš, Zagrebačka 16a, Krapinske Toplice, VSS-profesor hrvatskog jezika, položen stručni ispit za diplomiranog knjižničara.

Uvidom u dokumentaciju dostavljenu uz prijavu na natječaj utvrđeno je da kandidat Nadica Majsec-Kobaš ispunjava uvjete iz natječaja.

 Slijedom navedenog riješeno je kao u izreci ovog Rješenja.

**Uputa o pravnom lijeku:**

Protiv ovog Rješenja nije dopuštena žalba, već se može pokrenuti upravni spor

Upravni spor pokreće se tužbom pred Upravnim sudom Republike Hrvatske u roku od 30 dana od dana primitka ovog Rješenja.

 **Predsjednica Općinskog vijeća:**

 **Karmelita Pavliša, dipl.oec.**